Oficiālais Vēstnesis L 089 , 06/04/1994 Lpp. 0002 - 0004

Speciālizdevums somu valodā: Nodaļa 2 Sējums 11 Lpp. 0105

Speciālizdevums zviedru valodā: Nodaļa 2 Sējums 11 Lpp. 0105



Padomes Regula (EK) Nr. 754/94 (1994. gada 30. marts) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EK) Nr. 535/94 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā ir pieņemts, ka uz juridiski saistošu tarifu informāciju, kuru attiecībā uz preču klasifikāciju kombinētajā nomenklatūrā izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, ievērojot Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi [3] 12. panta 6. punktu; tā kā Muitas kodeksa komitejas Tarifu un statistikas nomenklatūras nodaļa tās priekšsēdētāja noteiktā laikā nav sniegusi atzinumu par pielikuma tabulas precēm Nr. 1 un 4; tā kā šajā regulā paredzētie pasākumi atbilst Nomenklatūras komitejas atzinumam par pielikuma tabulas precēm Nr. 2, 3, 5, 6 un 7, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Uz saistošu informāciju par tarifiem, ko izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, pamatojoties uz Regulas (EEK) Nr. 2913/92 12. panta 6. punktu. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 30. martā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 68, 11.3.1994., 15. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | KN klasifikācijas kods | Pamatojums | (1) | (2) | (3) | 1.Izstrādājums, kas pazīstams kā projicēšanas vai ciparošanas planšete, kura sastāv no plakana plastmasas apvalka, kas ietver elektroniskas un elektriskas detaļas, piemēram, procesoru, drukātās shēmas plati un saskarnes elektrisko shēmu. Augšējā virsma, kuras aktīvā daļa ir apmēram 28 cm reiz 28 cm, ir aprīkota ar izvēlņu pārklāju. Planšetei ir irbulis, kas ar kabeli tieši saistīts ar automātiskās datu apstrādes mašīnas centrālo procesoru. | 84719280 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 5. B) piezīme attiecībā uz 84. nodaļu un KN kodu 8471, 847192 un 84719280 teksts. | 2.Krāsu monitors ar augstas izšķirtspējas 35,5 cm katodstaru lampu ar ēnmasku, 0,31 mm punktiestatni vienas krāsas pikseļiem, adapteri un signālu shēmu RGB video un sinhrono ievades signālu apstrādei (video caurlaides joslas platums 0 MHz) un teksta un grafiskā attēla atveidošanas planšetes kā EDP un citu informācijas apstrādes sistēmu daļas darbināšanai. Monitors nevar atveidot krāsu attēlu no jaukta video signāla. | 84719280 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 5. B) piezīme attiecībā uz 84. nodaļu un KN kodu 8471, 847192 un 84719280 teksts. | 3.Ar bateriju darbināms modems, kas ietverts 10,2 × 6,1 × 2,5 cm izmēru apvalkā, kas aprīkots ar četrām gaismas diodēm, kas norāda savienojuma stāvokli, ātrumu, nesējfrekvenci un bateriju izlādi. Modemam ir arī informācijas savienotājs, telefona savienojums, akustiskās uzmavas savienojums un standartizēts miniatūrs telefona kontakts. Modemu izmanto asinhronai informācijas pārraidei starp automātisku informācijas apstrādes iekārtu pa telefona līnijām dupleksā pārraidē un akustisko uzmavu ar ātrumu 300 vai 1200 bit/s. | 85174000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8517 un 85174000 teksts (skatīt arī harmonizētās sistēmas paskaidrojumus, pozīcija 85.17, III daļa). | 4.Multivides interaktīvā sistēma atsevišķā apvalkā (43,8 × 31,75 × 9,4 cm), kas monitorā, skaļrunī vai austiņās var atveidot audio, vizuālo, teksta un video informāciju, kas ierakstīta kompaktdiskā (CD).Infrasarkano staru tālvadības bloks īpašajām audio un video funkcijām ietilpst sistēmā. Pievienojot citas papildus palīgierīces (piem., diskdzini, tastatūru un peli), to var izmantot par personālo datoru. Korpusā ietvertas šādas sastāvdaļas: drukātās shēmas plate, ieskaitot digitālās apstrādes ierīci (CPU, 1 MB RAM un S12 KB ROM), grafisko elementu, video elementu, skaņas signāla elementu ar atsevišķu CD audioierīci unCD-ROM (informācijas, skaņas un attēla atveidošanai tikai no kompaktdiskiem).Sistēma var nodrošināt apmēram 70 minūtes augstas kvalitātes mūzikas un augstas līdz zemas izšķirtspējas grafiku. Nekustīgu attēlu video atveidošanas spēja ar maksimālo ilgumu apmēram piecas minūtes. | 85219000 | Klasifikāciju nosaka 1., 3.c un 6. vispārīgais kombinētās nomenklatūras interpretācijas noteikums, kombinētās nomenklatūras 5. piezīme attiecībā uz 84. nodaļu un KN kodu 8521 un 85219000 teksts. | 5.CD interaktīvā sistēma atsevišķā korpusā digitāli ierakstītu attēlu un skaņas atveidošanai televīzijai ar lāzera optiskās lasīšanas sistēmas palīdzību. Tā aprīkota ar peli un infrasarkano staru tālvadības bloku.Tā ietver vadības bloku, kas apstrādā signālus no atskaņošanas bloka, tālvadības ierīces vai peles televīzijas displejam un skaļrunim, nodrošinot mijiedarbību ar attēlu un skaņu. | 85219000 | Klasifikāciju nosaka 1., 3.c un 6. vispārīgais kombinētās nomenklatūras interpretācijas noteikums, 5. piezīme attiecībā uz 84. nodaļu un KN kodu 8521 un 85219000 teksts. | 6."Radio konferences iekārtas" sastāvdaļas, kas nav piedāvātas mazumtirdzniecībai atsevišķā iesaiņojumā un sastāv no: | | | a)raidītāja mikrofona, kas ietver augsta jutīguma pārraides ierīci radiosakariem ar iebūvētu mikrofonu un antenu, un | 85251090 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8525, 852510, 85251090, 8527, 852790 un 85279099 teksts. | b)viena vai vairākiem radiouztvērējiem, kas ietver radiosakaru uztveršanas ierīces ar frekvences moduli un ligzdu pievienošanai dzirdes ierīcei, ar vai bez peilēšanas mikrofona. | 85279099 | Klasifikācija saskaņā ar pozīciju 9021 netiek veikta, jo nav uzskatāms, ka preces veidotas tikai kā dzirdes ierīces vai dzirdes ierīču palīgierīces konkrētās pozīcijas nozīmē. | 7.Krāsu video monitors, kas var atveidot krāsu attēlu no jaukta video signāla, ar 33 cm katodstaru lampu, adapteri, skaļruņa signāla pievadēm (video, audio) un shēmām video/audio un sinhrono ievades signālu apstrādei un attēla caurules darbināšanai (punktiestatne 0,64 mm), un skaļruni. Monitors paredzēts nekustīgu vai kustīgu attēlu un krāsu atveidošanai pa kabeļsavienojumu ar datoriem, videomagnetofoniem, video disku atskaņotājiem vai citiem attēlu avotiem. | 85281031 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8528, 852810 un 85281031 teksts. | --------------------------------------------------